CELEX: 62008CN0273
Language: et
Date: 2008-06-25 00:00:00
Title: Kohtuasi C-273/08: 25. juunil 2008 esitatud hagi — Euroopa Ühenduste Komisjon versus Luksemburgi Suurhertsogiriik

15.8.2008   
            
            
               ET
            
            
               Euroopa Liidu Teataja
            
            
               C 209/36
            
         25. juunil 2008 esitatud hagi — Euroopa Ühenduste Komisjon versus Luksemburgi Suurhertsogiriik
   (Kohtuasi C-273/08)
   (2008/C 209/55)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: G. Rozet ja A. Alcover San Pedro)
   
      Kostja: Luksemburgi Suurhertsogiriik
   Hageja nõuded
   
               —
            
            
               Tuvastada, et kuna Luksemburgi Suurhertsogiriik ei ole Euroopa Ühenduste Komisjoni teavitanud vääveldioksiidi (SO2), lämmastikoksiidide (NOx), lenduvate orgaaniliste ühendite (LOÜ) ja ammoniaagi (NH3) siseriiklike heitkoguste vähendamise programmidest ega siseriiklikest SO2, NOx, LOÜ ja NH3 emissiooni andmekogudest ega SO2, NOx, LOÜ ja NH3 emissiooni prognoosidest 2010. aastaks, siis on Luksemburgi Suurhertsogiriik rikkunud Euroopa Parlamendi ja nõukogu 23. oktoobri 2001. aasta direktiivi 2001/81/EÜ teatavate õhusaasteainete siseriiklike ülemmäärade kohta (1) artikli 6 lõigetest 1, 2 ja 3, artikli 7 lõigetest 1 ja 2 ja artikli 8 lõigetest 1 ja 2 tulenevaid kohustusi;
            
         
               —
            
            
               mõista kohtukulud välja Luksemburgi Suurhertsogiriigilt.
            
         Väited ja peamised argumendid
   Komisjon väidab, et Luksemburgi Suurhertsogiriik ei ole direktiivis 2001/81/EÜ ettenähtud tähtajaks edastanud kolme liiki dokumenti, mis puudutavad siseriiklikke vääveldioksiidi (SO2), lämmastikoksiidide (NOx), lenduvate orgaaniliste ühendite (LOÜ) ja ammoniaagi (NH3) heitkoguste ülemmäärasid.
   Esiteks on kostja rikkunud direktiivi artikli 6 lõigetes 1, 2 ja 3 ette nähtud kohustust koostada programmid eespool nimetatud saasteainete siseriiklike saasteainekoguste järkjärguliseks vähendamiseks.
   Teiseks ja kolmandaks ei ole ta samade saasteainete puhul kinni pidanud artikli 7 lõigete 1 ja 2 sätetest saasteainete siseriiklike emissiooni andmekogude ja emissiooni prognooside 2010. aastaks iga-aastast koostamist ja ajakohastamist puudutavas osas.
   Lõpuks on ta rikkunud kohustust edastada komisjonile need kolme liiki dokumendid direktiivi artikli 8 lõigetes 1 ja 2 ettenähtud tähtajaks.
   
      (1)  EÜT L 309, lk 22; ELT eriväljaanne 15/06, lk 320.